CELEX: 62008TN0053
Language: et
Date: 2008-01-31 00:00:00
Title: Kohtuasi T-53/08: 31. jaanuar 2008 esitatud hagi — Itaalia Vabariik versus Euroopa Ühenduste Komisjon

29.3.2008   
            
            
               ET
            
            
               Euroopa Liidu Teataja
            
            
               C 79/33
            
         31. jaanuar 2008 esitatud hagi — Itaalia Vabariik versus Euroopa Ühenduste Komisjon
   (Kohtuasi T-53/08)
   (2008/C 79/64)
   Kohtumenetluse keel: itaalia
   Pooled
   
      Hageja: Itaalia Vabariik (esindaja: Avvocato dello Stato S. Fiorentino)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 20. novembri 2007. aasta otsus nr K(2007) 5400 lõplik, mis tehti teatavaks 21. novembril 2007, seoses riigiabiga nr C 36/A/2006 (ex NN 38/2006), mille Itaalia andis ettevõtjatele ThyssenKrupp, Cementir ja Nuova Terni Industrie Chimiche.
            
         Väited ja peamised argumendid
   Vaidlustatud otsusega tunnistati ühisturuga kokkusobimatuks riigiabi, mille Itaalia andis ettevõtjatele ThyssenKrupp, Cementir ja Nuova Terni Industrie Chimiche, ning abi, mis on samadele kasusaajatele antud soodsate elektrienergiatariifide näol, mis tunnistati ühisturuga kokkusobimatuks, kuid mida pole veel makstud.
   Hageja esitab oma nõuete toetuseks järgmised põhjendused:
   
               1)
            
            
               EÜ artikli 87 lõike 1 ja artikli 88 lõike 3 rikkumine ja faktide moonutamine. Komisjon ei võtnud oma otsuses arvesse seda, et vaidlusalune Itaalia riigi meede ei kujuta endast riigiabi, kuna see ei andnud majanduslikku eelist. Tegelikult kujutas see meede, mis pikendab elektrienergia eritariifi kohaldamist asjaomastele ettevõtjatele, kes olid äriühingu Terni S.p.A. kliendid, endast tasaarveldust varem Terni S.p.A.-le antud sundvõõrandushüvitise maksmise kohustusega, mis tulenes sellest, et hilisemad õigusnormid nägid ette pikema ajavahemiku kui oli sätestatud energia sundvõõrandamise kontsessioonis.
            
         
               2)
            
            
               EÜ artikli 87 ja artikli 88 lõike 3 rikkumine ja faktide moonutamine. Komisjon ei võtnud oma otsuses arvesse seda, et vaidlusalune Itaalia riigi meede ei kujuta endast riigiabi, kuna seda ei antud riigi vahenditest. Meetme maksumuse tasuvad tegelikult teised elektrienergiaga varustamise teenuse kasutajad.
            
         
               3)
            
            
               Oluliste menetlusnormide rikkumine, mis seisneb selles, et eeluurimine on puudulik ja on rikutud võistlevuse põhimõtet. Komisjon tunnistas oma otsuses, et ühe majandusuuringu tulemused — mille eesmärk oli hinnata kahju, mida Terni sundvõõrandamise tõttu kandis, ja kasu, mida see äriühing tänu hüvitisele sai — ei vasta nõuetele, kuna kompensatsioonimehhanismi saab hinnata vaid ex ante, nimelt sundvõõrandamise hetkel. Hageja sõnul viidi uuring läbi komisjoni varasemate juhiste kohaselt. Kui komisjon oli seisukohal, et hagejalt varem nõutud uuring ei vastanud nõuetele, oleks ta pidanud jätkama eeluurimist ja läbirääkimisi seoses uurimuse läbiviimise meetodiga.